## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2020. október 21 –i ülésére)

**TÁRGY: Az 1. számú gyermek fogászati körzet működtetése tárgyú megbízási szerződés módosítása**

Kiskőrös Város Önkormányzata és a Junior Dent Egészségügyi Betéti Társaság beltagja dr. Kapor Éva Enikő (egészségügyi tevékenység gyakorlása során használt név: dr. Vass Éva Enikő) fogorvos között 1998. január 1. napjától 1476/2002. számú megbízási szerződés jött létre a kiskőrösi 1. számú gyermek fogászati körzet területi ellátási kötelezettséggel történő működtetésére.

Dr. Kapor Éva Enikő 2020. szeptember 29. napján kelt beadványában bejelentette, hogy a Junior Dent Egészségügyi Betéti Társaság 2020. október 1. napjával korlátolt felelősségű társasággá alakult át és az átátalakulással létrejött a Junior Dent Egészségügyi Korlátolt Felelősségű Társaság, amely a becsatolt 2020. július 25. napján kelt társasági szerződés alapján a Junior Dent Egészségügyi Betéti Társaság általános jogutódja.

Dr. Kapor Éva Enikő kérte a 1476/2002. számú megbízási szerződés 7. pontjának módosítását, tekintettel arra, hogy szájhigiénikus asszisztenst nem alkalmaz és azt jogszabály sem írja elő.

A háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet 6. § (3) bekezdése szerint a fogorvos feladatait asszisztens közreműködésével látja el. Szájhigiénikus alkalmazása nem feltétele a működésnek.

A megbízási szerződés felülvizsgálata során a jogszabályváltozásoknak megfelelően aktualizálni kellett a szerződést. A feladat-ellátási szerződés az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendelet 4. § (7) bekezdése szerinti formában került megszövegezésre, valamint a feladatellátást finanszírozó szervezet névváltozása is átvezetésre került.

A fentiek alapján szükséges a megbízási szerződés módosítássokkal való egységes szerkezetbe foglalása, ezért javaslom a Képviselő-testületnek a határozat-tervezet elfogadását.

**Kiskőrös, 2020. október 13.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy a Junior Dent Egészségügyi Betététi Társaság beltagjával dr. Kapor Éva Enikő (egészségügyi tevékenység gyakorlása során használt név: dr. Vass Éva Enikő) fogorvossal, 2002. január 30. napján 1476/2002. számú, a kiskőrösi 1. számú gyermek fogászati körzet területi ellátási kötelezettséggel történő ellátására kötött megbízási szerződést a határozat mellékletében foglaltak szerint módosítsa.
2. felhatalmazza a polgármestert a határozat mellékletét képező, a módosításokkal egységes szerkezetbe foglalt ellátási szerződés aláírására.

**Felelős:** polgármester

**Határidő:** 2020. október 30.